Егоров Михаил Анисимович

Егоров Михаил Анисимович (13 ғинуар 1905 йыл — 27 ғинуар 1945 йыл, Кёбен ҡалаһы, Өсөнсө рейх) — 340-сы гвардия уҡсылар полкының  взвод командиры, Советтар Союзы Геройы.

 Биографияһы 
Егоров Михаил Анисимович 1905 йылдың 13 ғинуарында Өфө губернаһы Бәләбәй өйәҙе  Яңы-Михайловка ауылында тыуғанНыне с. Михайловка Шаранского района Республики Башкортостан..

Тулы булмаған урта белемле. Армияға саҡырылғанға тиклем колхозда эшләй, һуңынан Шаран КПСС  район комитетының икенсе  секретары була. 1938 йылдан КПСС ағзаһы. 1943 йылдың апрелендә Шаран район хәрби комиссариаты тарафынан Совет Армияһына саҡырыла.

1944 йылда кесе лейтенанттар курсын тамамлай һәм июлдә фронтҡа эләгә.

1945 йылдың 27 ғинуарында  Кёбен тораҡ пункты районында Одра йылғаһын аша сыҡҡанда алышта һәләк була, Хобеня ауылында (Польша) ерләнә. 

СССР  Юғары Советы Президиумының 1945 йылдың 10 апрелендәге указы менән  взвод менән оҫта командалыҡ иткәне, командованиеның хәрби заданиеларын теүәл үтәгәне һәм шул уҡ ваҡытта күрһәткән батырлығы һәм ҡаһарманлығы өсөн гвардия өлкән лейтенанты Егоров Михаил Анисимовичҡа үлгәндән һуң Советтар Союзы Геройы исеме бирелә.

 Батырлығы 
340-сы гвардия уҡсылар полкының взвод командиры (121-се гвардия уҡсылар дивизияһы, 13-сө армия, 1 Украина фронты) гвардия өлкән лейтенанты М. А. Егоров  Кёбен тораҡ пункты районындағы Одра йылғаһын аша сығыуҙа ҡатнаша.  1945 йылдың 26—27 ғинуарында, үҙенең шәхси миҫалында яугирҙәрҙе рухландырып,  беренсе булып  йылға аша сыға.  Взвод уның һул ярында плацдармды баҫып ала, һәм уны тотоп,  башҡа подразделениеларға  уңышлы кисеүгә булышлыҡ итә. Дошман атакаһын кире ҡағып, взвод 30-ҙан ашыу гитлерсыны юҡ итә. М.А. Егоров  шәхсән 5 дошман һалдатын һәм 1 офицерын юҡ итә. Гитлерсылар, беҙҙең подразделениеларҙың  йылдам һөжүмен  тотҡарларға ынтылып, бер нисә тапҡыр контратакаға күсә.

 Бүләктәре 

 Советтар Союзы Геройының «Алтын Йондоҙ» миҙалы, (10.04.1945).
 Ленин ордены.
 Ҡыҙыл Йондоҙ ордены (1944).

 Иҫкәрмәләр 

 Әҙәбиәт 

 Люди легенд. — Уфа, 1980.
 Колядин Ф. Славные сыны Башкирии. — Уфа, 1968.
 Башкирская энциклопедия. Гл. ред. М. А. Ильгамов т. 2. В-Ж. — Уфа: Башкирская энциклопедия, 2006. — 624 с. — ISBN 5-88185-062-9.

 Һылтанмалар 

 Республиканский музей Боевой Славы: Егоров Михаил Анисимович .
 Егоров Михаил Анисимович.  Универсальная энциклопедия «Башкортостан». Проверено 12 января 2014. 
 Николай Ермоленко. Сегодня — 105 лет со дня рождения Героя Советского Союза Михаила Егорова.  ИА «Башинформ» (13.01.2010). Проверено 12 января 2014.
Категория:Советтар Союзы Геройҙары
Категория:Ҡыҙыл Йондоҙ ордены кавалерҙары
Категория:Ленин ордены кавалерҙары
Категория:Алфавит буйынса шәхестәр
Категория:Бөйөк Ватан һуғышында һәләк булғандар
Категория:13 ғинуарҙа тыуғандар
Категория:1905 йылда тыуғандар
Категория:Шаран районында тыуғандар
Категория:27 ғинуарҙа вафат булғандар
Категория:1945 йылда вафат булғандар
Категория:Польшала вафат булғандар